เดือน พ.ย. ประจำเดือนมาวันที่ 30 เดือน ธ.ค. ประจำเดือนมาวันที่ 29 แล้วพอประจำเดือนหมด ในช่วงต้นเดือน ม.ค. แฟนได้เอาอวัยวะเพศของของมาถูกับของเรา แต่ไม่ได้เอาเข้าไปเลย แบบนี้เสี่ยงท้องไหมคะ เพราะประจำไม่มา 10 วันแล้ว
สวัสดีค่ะ หากประจำเดือนมาวันที่ 30 พ.ย. และ 29 ธ.ค. ถือว่ามีระยะห่างระหว่างรอบประจำเดือนที่ปกติดีสำหรับการนำอวัยวะเพศชายมาถูกับอวัยวะเพศหญิง หากไม่ได้สอดใส่เข้าไปในช่องคลอด รวมถึงไม่ได้มีการหลั่งน้ำอสุจิออกมาโดนบริเวณปากช่องคลอด โอกาสที่จะตั้งครรภ์ก็ไม่มี ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นแนะนำควรรอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น